मालूम हो डॉ. शिवप्रकाश संस्था के एकेडमिक सलाहकार हैं तथा इस दौरे पर वे एनबीए एक्रिडिटेशन, एकेडमिक ऑडिट, प्लेसमेंट, ऑउटकम बेस्ड शिक्षण, एआईसीटीई जनादेश तथा रिसर्च से संबंधित पहलुओं पर विस्तृत चर्चा एवं विश्लेषण करने कालेज पहुंचे थे। सुबह के समय डॉ. शिवप्रकाश ने कालेज डायरेक्टर जेएस चौहान और एकेडमिक डीन डॉ. प्रमोद शर्मा तथा उनकी टीम से मुलाकात की। इसके बाद उन्होंने सभी विभागाध्यक्षों एवं वरिष्ठ प्राध्यापकों के साथ कॉन्फ्रेंस रूम में बैठक की। उन्होंने मार्गदर्शन देते हुए कहा कि संस्था की सभी यूजी एवं पीजी कोर्सेस को एनबीए एक्रिडिटेशन प्राप्त करना सबसे पहली प्राथमिकता होना चाहिए। इसके बाद उन्होंने कालेज में स्थित चरखाकेन्द्र का भी निरीक्षण किया। वहीं कालेज के विद्यार्थियों से भी चर्चा की। इस अवसर पर डीन एकेडमिक डॉ. प्रमोद शर्मा के अलावा टेक्यूप कोआर्डिनेटर प्रो. संजीव गुप्ता, डॉ. संजय कटारे, डॉ. राजीव जैन, प्रो. संजय सारस्वत, प्रो. सुधीर फुलम्ब्रीकर, डॉ. लोकेश बाजपेयी, डॉ. ज्योत्सना ओग्ले, प्रो. सीएस शर्मा, रजिस्ट्रार प्रवीण करकरे सहित अन्य स्टाफ मौजूद था।